CELEX: 62020TN0496
Language: bg
Date: 2020-08-03 00:00:00
Title: Дело T-496/20: Жалба, подадена на 3 август 2020 г. — CRII-GEN и др./Комисия

5.10.2020   
            
            
               BG
            
            
               Официален вестник на Европейския съюз
            
            
               C 329/19
            
         
      Жалба, подадена на 3 август 2020 г. — CRII-GEN и др./Комисия
      (Дело T-496/20)
      (2020/C 329/37)
      Език на производството: френски
      
         Страни
      
      
         Жалбоподатели: Comité de recherche et d’information indépendantes sur le génie génétique (CRII-GEN) (Париж, Франция) и шест други жалбоподатели (представител: C. Lepage, адвокат)
      
         Ответник: Европейска комисия
      
         Искания
      
      Жалбоподателите искат от Общия съд:
      
                  —
               
               
                  да обяви настоящата жалба за допустима,
               
            
                  —
               
               
                  да отмени обжалваното решение,
               
            
                  —
               
               
                  да осъди Европейската комисия да заплати изцяло съдебните разноски.
               
            
         Основания и основни доводи
      
      В подкрепа на жалбата си срещу решението на Комисията от 17 юни 2020 г., с което се отхвърля подадената от жалбоподателите по административен ред жалба за оттегляне на одобрението по отношение на глифозат, те изтъкват едно-единствено основание, изведено от неприлагането на принципа на предохранителните мерки. Според жалбоподателите принципът на предохранителните марки всъщност обосновава приемането на ограничителни мерки по отношение на одобрението на глифозат, което съответно води до преразглеждане, и дори до оттегляне на одобрението. Във връзка с това те твърдят, че многобройни изследвания доказват, че глифозат и производните му продукти водят както до риск от рак, така и до риск от нарушаване на функциите на ендокринната система. Освен това се установява все по-засилена връзка между пестицидите, които замърсяват атмосферата, и Covid-19, което налага задължително преразглеждане на одобрението по отношение на глифозат с оглед на тези нови обстоятелства.